Referat fra møte i økonomiforum 02.12.04

Til stede:

Fra personal- og økonomiavdelinga: Atle Engebretsen, Jan Erik Frantsvåg, Christian Hansen (referent), Vidar Nyheim og Marianne Winther Riise

Fra fakultetene/enhetene: Terje Aspen (NFH), Berit Eliassen (UB), Kenth Hanssen (MNF), Geirid Haugli (SV-fak.), Siri Johnsen (Samisk senter), Frode Larsen (SV-fak.), Marit Nilsen (Hum. fak.), Mary Raste (PLP), Thomas Schwenke (TMU) og Tove Worum (Jur.fak.). Med.fak. og U-Vett kunne ikke møte.

Saker:

1. Innføring av elektronisk bilagsbehandling

2. Budsjett 2005 – status og videre fremgang

3. Budsjettoppfølging – kvalitet på budsjettanslag

4. Eventuelt

1. Innføring av elektronisk bilagsbehandling

Jan Erik Frantsvåg orienterte om prosjektet for innføring av elektronisk bilagsbehandling. Presentasjonen finner du her. Etter presentasjonen ble ulike sider ved prosjektet diskutert:

· Man må ikke ha fokus bare på den rent tekniske siden ved innføring av systemet. Det må også gis opplæring i generell innkjøpskompetanse. Jan Erik Frantsvåg redegjorde for hvordan man hadde tenkt seg rollen til saksbehandler innkjøp. Denne forventes ikke å ha for dyp innsikt på området, men skal primært ha kjennskap til hvilke avtaler som finnes og hvor man skal finne ytterligere informasjon.

· Atle Engebretsen opplyste om at universitetets innkjøpsstrategi skal vedtas i universitets​sty​rets møte i desember. Saken er nå på høring ved enhetene. Strategien innebærer mer sentral styring av innkjøpsprosesser, særlig anbud. Det ligger en stor gevinst i bedre inn​kjøpsarbeid, slik at prosjektet må ses i en større sammenheng.

· Videre mente han at det var viktig å se på den totale innkjøpskompetansen ved universite​tet. Det vil være grupper som har stor produktkjennskap, og disse bør få en rolle/opp​læring i å sende rekvisisjoner 

· Flere mente at utfordringen lå i at arbeidet nå flyttes frem til rekvisisjonsfasen. Man må sørge for at systemet med forhåndsgodkjenning blir overholdt. J.E. Frantsvåg opplyste at systemet takler faktura uten rekvisisjon (mange fakturaer kommer også automatisk uten forutgående bestilling). Systemet gir mulighet til å følge opp rekvisisjonsbruken. I første omgang er det et mål at minst 50 % av fakturaer skal være bestilt gjennom rekvisisjon.

· Systemet vil tvinge frem en bedre struktur på innkjøpsprosessen og en klarere definering av rollene til de som er involvert. En bieffekt av dette er at tidligere, uformell organisering nå blir formalisert.

· PØA ble bedt om å se på spørre- og rapportmulighetene i det nye systemet i forhold til eksisterende systemer. Blant annet kom det ønske om en direkte kobling mellom bilags​informasjon i økonomirapportene på nett, og fakturabilde. Det forutsettes at fakturabildet også er tilgjengelig gjennom bilagsdetaljer i Agresso.

2. Budsjettoppfølging

Christian Hansen hadde en gjennomgang av hvordan budsjett, og senere prognoser for årsre​sultat, stemmer med det endelige årsregnskapet. Tallmaterialet viser at de fleste enhetene systematisk overvurderer de forventede kostnadene når budsjettet skal settes opp. Trolig lig​ger mye av forklaringen i at man først setter av penger til forpliktelser man har fra foregående år. Dermed blir det mindre midler igjen til fordeling. Samtidig vil ikke alle planlagte tiltak bli gjennomført, slik at man står igjen med mindreforbruk. I tillegg foregår det en systematisk oppsparing av driftsmidler blant de vitenskapelig ansatte, samt at tilsetting i stillinger tar lengre tid enn planlagt. Analysen viser også at anslagene på inntektssida er blitt langt bedre enn tidligere, og at problemene knytter seg til lønn og driftsutgifter. Det må arbeides med tiltak for å bedre budsjetteringsanslagene.

Det ble også diskutert om universitetet sentralt bør overfordele midler, eller om dette er noe hver enkelte enhet må ta stilling til. Ved overfordeling må man vurdere enhetens situasjon, og mengden av oppsparte midler.

3. Budsjett 2005

Det har nå vært avholdt budsjettdialogmøter, og referat fra møtene vil bli sendt ut til enhetene for godkjenning. Budsjettfordelingen for 2005 behandles i universitetsstyrets møte 16. de​sember. Enhetene vil få frist til utgangen av januar med å legge inn foreløpig budsjett i Agresso budsjett (eventuelt oversende PØA for de som ikke legger inn selv). Det endelige budsjettet skal være lagt inn innen utgangen av februar.

4. Eventuelt

Det ble orientert om en del aktuelle saker:

· Det presiseres at det ikke er noen endringer i reglene for når en anskaffelse skal regnes som investering (i stedet for drift). Departementet ønsker at alle nettobudsjetterte enheter skal bruke samme beløpsgrense, og det kan derfor komme endringer i forhold til dagens grense på 50 000. Eventuelle endringer vil imidlertid tidligst gjelde fra 2005. For øvrig deltar Universitetet i Bergen i en prøveordning med avskrivning. Det må derfor antas at avskriving/aktivering av anleggsmidler vil bli innført i løpet av relativ kort tid.

· Personal- og økonomiavdelinga vil som tidligere år sende ut en liste hvor enhetene bes gjennomgå bestemte bilag for å avgjøre om de skal føres som investering eller drifts​utgifter.

· Arbeidsgivers andel til Statens pensjonskasse øker fra 12 % til 12,12 % med virkning fra 01.01.2005. Endringen vil medføre økte lønnsutgifter på rundt 700 000 kroner for univer​sitetet som helhet i 2005. Det vil ikke bli gitt tilleggsbevilgning, økningen er allerede kompensert gjennom påslaget for lønns- og prisvekst i bevilgningen for 2005. 

· Retningslinjene for budsjettdokumentet for 2006 er kommet. Dette har først og fremst betydning for personal- og økonomiavdelinga – enhetene vil bli kontaktet i den grad det er nødvendig at de bidrar med informasjon.

· Det tas sikte på å avholde et nytt møte i økonomiforum så tidlig som mulig i januar. Hoved​tema blir retningslinjer for utarbeidelse av tallbudsjett 2005.

Christian Hansen, 

ref.

